hu en kk ky ru ru ky ky ru ru ru bg ru ru ru en hbs_cyr ru ky hu ky ru ky tt krc ky ru ky ky ky ru ky ru ky ky ru ky ky ky ky ky ky ky ru ru ru ky ru ce ru ky ru ky ru ky ky ru ru ky ky ky ru ky ky ky ru ru ky ky bg ky ky ru tt ru be ru ky ru ky ru tt ru ky ru am ru
"Фабула", 08.02.11 - 14-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Ажо, ажо, ажолор, Баш тырмашкан бажалар
Азизбек Келдибеков "Ачык саясат", "Эл сөзү", "Форум" менен кызматташып, Бакиевдик замандын ысык-суугун бирге тартышып калган. Бакиевдик бийлик сүрүлгөн соң жеңин түрүнүп, демократиялык Кыргызстан үчүн демдүү киришип атты эле, "Бөрү кетсе, бөлтүрүк бар" дегендей, Бакиевдер кетсе, бакиевчилер келип, калем сабын кайрадан колуна кармады.
"Бажа бажаны көрсө, башы кычышат"-деп коёт кыргызда. Ошондуктан бажалар бири-бирине коёндой окшошуп калат экен. Алсак, Ельциндин бажасы Бакиевге эмне окшоштугу бар? Биринчиден, Ельцин бөлүп жаргычтыгы менен ааламга атагы чыккан. Ал "разделяй и властвуй" деген принцип менен СССРдин таш-талканын чыгарды. Бакиев бажасы да аз жерден Түндүк-Түштүк деп Кыргызстанды бөлүп жибере жаздады. Экинчиден, Ельцин Россияны кайын-журттары Березовский, Ходорковский, Абрамовичтердин колуна салып берсе, Бакиев деле кайын-журттары Гуревич, Надель, Ширшовдордун "шишин толтурду". Үчүнчүдөн, экөөнүн тең бийлигинин жарымы дарыланып жүрүп өттү. Ельцин Барвихада көп дарыланса, Бакиев Баварияда көп дарыланды. Төртүнчүдөн, "орус ойлогонун кылат" деп, Ельцин аракты ачык эле ичип, кашка баштарды барабан кылып жүрсө, Бакиев жашырынып ичип, кимди барабан кылганы азырынча белгисиз. Бешинчиден, экөө тең темпераменттүү болушкан, бөтөнчө сулуу кыздар менен "танец животаны" бийлешкени видеолордо түбөлүк сакталып калды. Алтынчыдан, экөө тең кара мүртөздүгү менен айырмаланышкан. Ельцин өзүнө каршы чыккан парламентти аттырып, бийлигин сактап калган, Бакиев өзүнө каршы чыккан элди аттырып бийлигинен ажырады.
Кафедра башчысы Акаевдин бир тууган декан бажасы Азамат Кангелдиевге, бак конду. Баш тырмашып жүргөн бажасы кыргыздын биринчи ажосу болду. Азамат мырза азамат экен, бажасына таянып мамлекеттин эң май-талкандуу жерлерин майпаңдап, майкандады. Мамлекеттеги эң кубаттуу облустун губернаторуна жетип, бажасы аны өз ордуна талапкерлердин бири катары таптап жатканда, көпчүлүк көчүккө тээп кубалап чыкты. Мастыгы тарап, Маскөөдөн көз ачкан Акаев жаңы бийликке келген Бакиевден кан болуп келе турган Кангелдиев бажама көз салып кой деп, жалынып суранып атты. Бирок Бакиев Кангелдиевдин далысынан таптаган жок. Анын далысынан Камчыбек Ташиев таптады. Кангелдиевдин чырайын Ташиев чылап ичмек беле, "Ата-Журт" Азамат Кангелдиев аркылуу элдин энчисинен миллиарддарды жыйып кеткен Акаевдин капчыгына кол салгысы келди да. Журтта калган Бакиевдин акчасы жетпей калгансып, журтта калган Акаевдин акчасына да көз арткан "журтчу" жутчулардан, ортодо кимдир бирөөлөр ашыкча миллиондорго кол салып жиберишип, аял-эркек дешпей "журтта калгандар" ит жебеген бокту жешти.
Акаевдин убагында Сара кайын эжесине жакпай жүргөн Мадумаров, Бакиевдин убагында кайын журтунан катуу эле колдоо алды. Бакиевдик замандын жыргалчылыгын бир көрсө Бакиев, экинчи көрсө ушул Мадумаров көрдү. Бакиев эшиктен кубалап чыкса, кайын журту тешиктен кийирип коюп атып, Мадумаров иштебеген үлкөн кызмат калган жок. Өкмөттө вице-премьер, ЖКда спикер, Ак үйдө мамкатчы, коопсуздук кеңешинин "бастыгы". "Кур аякка бата жүрмөк беле", спикер болуп турганда кол алдындагы ак жолчуларды камчы менен төбөгө уруп, Каркыраны төрт пансионаты менен кайын журтуна салып берди. Кабыргасы кайышкан жок, Үзөңгү-Кууш Кытайга кеткенде анткорлонуп, үңүлдөп ыйламыш болуп жүрчү. Кайындары капчыгын калыңдап койсо, карт кекирип, Түпкө барган жумурай-журтту жумуртка менен тосуп алып, төө кушту багып жумурткасы менен митингге чыккандарды урабыз деген мыйзам даярдап да жиберерде өзү төө бастыга калды. ЖКны оңдойм деп жаңгак токоюна чалынбаса, казактарга далай жерлерди берип жибермек. Мадумаровго окшогондор бийликке келсе ата-бабадан калган жерлерди тартууга берип отуруп тамтыгы калбай калат болуш керек.
Путиндин биринчи бажалары Ельцин менен Бакиев болгон. Ельцин бажасы Путинди ажо кылса, Путин бажасы Бакиевди ажо кылды да, бажасы катары Бакиевге катта колдоо көрсөттү. Бирок Бакиев бели ооруса, Бээжинди карап сүйлөп, мас болсо Маскөөгө барып Вашингтонго муштум кесеп, башы ооруса Вашингтонго барып, Маскөөнү карай сөөмөй кесеп, "бомж" саясаты менен ишеничтен кетти. Кыргыздарга күйөө бала болгон соң Путин 450 миллион долларды кыргыз элине ачуу басарына берген. Ушул 450 миллион долларды жалгыз Бакиев үй-бүлөсү менен жигин билгизбей сугунуп коюп, Путиндин жинине тийди. Ошондуктан биздин кызыбыздын калыңына берем деген 1миллиард 700 миллион доллар ушул күнгө чейин берилбей турат.
Текебаев трайбалист эмес болуп атпайбы. Трайбалист, тууганчыл болсо Путин бажасына байма-бай каттап, батасын алып турбайбы. Бажасы болбосо деле, кызыбыз кичүү болсо деле Кулов, Атамбаев, Ташиев, Бабановдор "жездекелеп" Маскөөгө ат тезегин кургатпай бара беришет. Ал эмес Кыргызстанды Путинстан деп, Бишкекти Путинград деп, Жанташ чокусун Путин чокусу деп өзгөртүп ийүүгө дайым даяр турушат. Бажасы болсо да Текебаев ушуларга каршы чыгып атпайбы. Анан кантип Путин бажасы жакшы көрсүн, ага караганда Париж, Стокгольм, Вашингтондо кадыр-баркы бар.
Кулов өзүнө канча пиар жасады, бирок жарашпайт экен. Кыргыздын Луис Корваланы болгусу келип абакка жатты эле. Өзүнүн өмүрлөш жолдошуна баркы жок адамды ким сыйласын. Орусияга кошулабыз дегенде эки көзү төрт. Кыргыздардын баарын падышалык Россиянын убагындай мужуктар келип муунтса деле макул. Кыргыз тилинин тилин кесип салса деле макул. Эң негизгиси ага бийлик керек. Бийлик үчүн Маскөөгө барып Медведевдин алдына, Астанага барып Назарбаевдин алдына жата берет. Ташкенге тосчу жерин тосуп берип, махалдардын Мохаммедине айланды. Өзбек туугандарга барып күйөөнү пайгамбар сыйлаптыр деп кадырын артып кол топтоду. Эгерде ал өзбектин күйөө баласы эмес, уйгурдун күйөө баласы экенин, дини мусулман эмес Иса теңирди таанырын, түрк тилин билбей славян тилинде сүйлөрүн билсе, өзбек туугандар деле жерге түкүрүшмөк. Кыргыз тилин билбесе да жаш жубайынын тили уйгур тилин үйрөнгөндүр, пайгамбар жашынан өткөндө уулдуу болуп отурат. Кыргыз көбөйдү деп сүйүнөрүбүздү, же кыргыз тилин тебелей тургандар көбөйдү деп күйүнөрүбүздү билбейм. Киргиз менен уйгуркадан кандай улуттагы адам туулат?
"Уккан кулакта жазык жок" - дейт. Атамбаев талапкер учурунда бакиевчил бир гезит Атамбаевдин жубайларын санап жазды эле. Эсимде калганы бир жеңебиз түрктүн кызы экен. Эмнеси бар экен? Түрк эли кандаш, диндеш. Атамбаев атадан калган салтты бекем сактап, кайын журтуна маал-маалы менен каттап турат. Маскөөдөн кийин эле эси кетсе Эстамбулга, алы кетсе Анкарага сызып жөнөйт.
Барак Обаманын бажасы Мотуев
Кыргыздар кеч ойлонуп калабыз да. Ушул Мотуев деген жигитти капкара кылып көмүргө "король" кылбай эле, анан алып барып СИЗОго "романтикалуу саякат" жасатып тыгып салбай, президенттик шайлоодо бийликти бериш керек болчу. Мотуевдин мээси башкалардан кем же ашыгы менен иштейт, эптеп мээсинин физиологиясы өзгөчө, андан да анын америкалык үй-бүлөсү бар. Барак Обама бажасы менен сүйлөшүп, кокус президент болуп калса Кыргызстанды АКШнын бир штатына айлантып жибермек. Америкалыктар ансыз деле Гансиден кеткиси келбей жатышпайбы. Демек, аларга деле Борбордук Азияда бир "Гаваясы" болсо жакшы эмеспи. Мотуев сүткө тойгон күчүктөй Бакиевдин акчасына тойду. Тандемдеши Турсунбай Бакир уулу аялдар менен арбашып атак алып келатат. Мотуев президент болсо, Турсукеси спикер болсо Ак үйдүн ичине мечит курушуп, намаз окубагандардын баарысын массондук ложанын мүчөлөрү деп, кызматынан айдап жиберишмек.
кыргыз тилиндеги гезит "Форум"
email • архив • редакция
Конгантиевдин артынан төрт-беш жигит кирип келип...
Максим жок, базасы бар
Хоккейчилерибиз алтын медалга ээ болушту
7-апрелде ок тийип курман
болгон Кайрат Тойбаевдин апасы:
"Бул жашоодо бизден кутулса да, тиги жашоодо аларды кудай жазалайт…"
Жыпар Жекшеев, Июнь коогалаңын иликтеген Улуттук комиссиянын мүчөсү:
"Онуна жакын Жаныш менен
Максим Араб Эмиратына барып сүйлөшүүлөрдү жүргүзүшкөн"
"Ата Мекен" фракциясынын депутаты:
"Биз, депутаттар, эч кимден коркпой, эч кимден уялбай каалашыбызча "оттоп" жатабыз..."
Клара Малабекова, Б. Кыдыкеева атындагы Жаштар театрынын труппа башчысы:
"Көшөгө артындагылардын эмгеги бааланбай келет…"
Базар башаламандыгында кимдин кызыкчылыгы бар?
Эртеңки реанимациядан көрө, бүгүнкү профилактика өтө арзан!
Укса деп айтам үч ооз кеп…
Ажо, ажо, ажолор, Баш тырмашкан бажалар
Баратбай АРАКЕЕВ Кандуу жылдар